**Klaipėdos „Saulėtekio“ progimnazija**

**Gerbiami Mokytojai, Tėvai, progimnazijos Partneriai,**

**Kviečiame skirti iki 1,2% paramos mūsų mokyklai!**

Dėkojame Jums už 2020 metais suteiktą paramą. Paramos lėšos kasmet naudojamos bendruomenės reikmėms. Visos lėšos naudotos racionaliai ir taupiai. Prašome Jūsų ir šiais metais skirti 1,2% paramos mūsų mokyklai.

Labai prašome Jus prašymus teikti elektroniniu būdu – per VMI Elektroninio deklaravimo sistemą (toliau – EDS). Išskirtinais atvejais prašymo popierinę formą galite pasiimti ir užpildyti pas progimnazijos raštinės administratorę ar budėtoją.

**Aktualūs pakeitimai skiriant pajamų mokesčio dalį paramai:**  
Įgyvendinus mokesčių reformą, nuo 2019 m. 1,289 karto (iki mokesčių) padidinus darbo užmokestį, pakeistas gyventojų pajamų mokesčio (GPM) tarifas, todėl **pasikeitė ir gyventojų paramai skiriamos GPM dalys:** paramos gavėjams galima skirti **iki 1,2 proc.** GPM (anksčiau buvo 2 proc.).

**Nuo 2022 m. sausio 1 d.** keičiasi prašymo pervesti pajamų mokesčio dalį paramos gavėjams pateikimo tvarka. Prašymus gyventojai galės **pateikti tik elektroniniu būdu** per EDS. Todėl jau dabar labai svarbu, kad popierinius prašymus teikiantys gyventojai išbandytų e. būdą ir įgustų teikti prašymus per EDS.  
Savo ruožtu Valstybinė mokesčių inspekcija, skatindama pajamų mokesčio dalį skirti elektroniniu būdu, užtikrins specialistų pagalbą visiems prašymus teikiantiems gyventojams.

Aktualią informaciją, atsakymus į dažniausiai užduodamus klausimus bei parsisiuntimui skirtas VMI parengtas vizualines priemones galite rasti ir specialioje [VMI svetainės skiltyje](https://www.vmi.lt/cms/gpm-dalis-paramai), kuri bus nuolat pildoma.

**KAIP PILDYTI GYVENTOJŲ PAJAMŲ MOKESČIO FORMĄ**

**1. Jeigu pildoma popierinė (atspausdinta) gyventojų pajamų mokesčio forma:**  
- užpildytą formą FR0512 perduoti raštinės administratorei arba budėtojai (formoje turi būti užpildyta: 1, 2, 3V, 3P, 4 laukai bei Jūsų parašas formos apačioje). Formą pasiimti galite  pas raštinės administratorę arba pas budėtoją  
**ARBA**  
- užpildytą formą siųskite paštu į VMI Deklaracijų tvarkymo skyrių (Neravų g. 8, Druskininkai).

**2. Jeigu pildoma gyventojų pajamų mokesčio forma elektroniniu būdu:**  
- prisijunkite prie Elektroninės deklaravimo sistemos (EDS)  
- viršutiniame horizontaliajame EDS meniu pasirinkite „Deklaravimas“, tada kairiajame vertikaliame meniu pasirinkite – „Pildyti formą“  
- pasirinkite „Prašymas skirti paramą“  
- užpildykite FR0512 formą tiesiogiai EDS portale  
- formoje užpildykite asmeninius duomenis bei šiuos laukelius, (!) pažymėtus laukelius užpildyti būtina:  
(!) 5 Mokestinis laikotarpis – **2020**  
(!) 6S Mokesčio dalį skiriu paramos gavėjams – pažymėti ✔  
(!) E1 Gavėjo tipas [paramos gavėjas] – įrašyti skaičių 2  
(!) E2 Gavėjo identifikacinis numeris (kodas) – **190439674**  
(!) E3 Mokesčio dalies paskirtis – Klaipėdos Saulėtekio progimnazija  
(!) E4 Mokesčio dalies dydis (procentais) – **iki 1,2**  
E5 Mokesčio dalį skiriu iki mokestinio laikotarpio – v**ėliausiai iki 2022 m.** [pildoma tik norint paramą skirti ilgiau kaip 1 metus].

**3. Jei norėtumėte skirti naudojantis VMI mobiliąja programėle:**  
- atsisiųskite programėlę iš „AppStore“ arba „Google Play“  
- pasirinkite EDS Deklaracijos ir prisijunkite  
- spauskite „Paramos skyrimas“ ir „Pildyti naują“  
- užpildykite paramos skyrimo laukelius pagal aukščiau pateiktus duomenis.

***Jei iškilo klausimų, kreipkitės telefonu (8 46) 410 983 arba elektroniniu paštu info@sauletekiskl.lt***

***Nuoširdžiai dėkojame mokyklos bendruomenei bei visiems, skyrusiems 1,2% pajamų mokesčio sumos mūsų mokyklai paremti.***